આ સરકારી અને સત્તાવાર મુદ્દાઓ છે. બીજા ઘણા મુદ્દા એવા છે કે તેમાં બ્રિટનની પ્રજાને પણ ડોનાલ્ડ ટ્રમ્પ સામે વાંધો છે. તેમના વિચારો ઉદારવાદી બ્રિટિશરોને આઘાતજનક લાગે છે. ગયા વર્ષે એક જનમતમાં લગભગ 17 લાખ લોકોએ કહ્યું હતું કે ડોનાલ્ડ ટ્રમ્પને યુકે આવવાનું આમંત્રણ આપવું નહિ. સત્તાવાર નહિ, પણ અનૌપચારિક ચાર દિવસની તેમની મુલાકાત યોજાઈ તે પણ ઘણાને ગમ્યું નથી. કેટલી નારાજી છે તે એક વાત પરથી સમજી શકાય છે. ડોનાલ્ડ ટ્રમ્પે યુકેની મુલાકાત શરૂ કરતાં પહેલાં એવું ટ્વીટ કર્યું હતું કે, “મને લાગે છે કે યુકેમાં મને ઘણા બધા લોકો પસંદ કરે છે.” તેના જવાબમાં અસંખ્ય લોકોએ જણાવ્યું કે, ‘ના, જરાય નહિ.”